Nefren s umta asentel n tesleḍt talɣawit d tesleḍ tasnamakant n 150 wawalen imaynuten i d-negmer seg umawal uzzig « TASNIREMT N UMZARUY » n snat n tutlayin TafransistTamaziɣt i yura Ḥabib-Allah Mansouri, imi nwala deg wayen yerzan imawalen, aṭas i la ditteffɣen deg yiseggasen-a ineggura, maca s umata yal wa yesnulfuy-d akken yessen s wallalen yesɛa, ulac tasuddut ara yesduklen imussnawen. Ɣef waya i d-yuwi lḥal nekkni di tesdawit ad nessenqed ayen i d-itteffɣen. S wakka d nẓer ma yeḍfer iberdan i iwulmen n usnulfu deg umawal-agi nmass Ḥabib-Allah Mansouri.